Агъаханов Агъахан Рамазанан хва

Агъаханов Агъахан Рамазанан хва (1945 йисан 20 декабрдиз, Кьеан, СтӀал Сулейманан район, ДАССР) — советринни Урусатдин артист ва къугъвадай кинодин актер я. Лезги драмадин СтӀал Сулейманан тӀварунихъ галай театрадин сегьнедин кьилин устӀар. Дагъустан Республикадин лайихлу артист. == Уьмуьрдин рехъ == Агъахан Агъаханов 1945-лагьай йисан 20-лагьай декабрдиз СтӀал Сулейманан райондин Кьеан хуьре дидедиз хьана. 1972-лагьай йисуз да АзССР-дин устадвилин институтда актеррин устӀарвилин факультет кӀелна куьтягьна. 50 йис кьван ада сегьнедиз, яратмишунин кӀвалахдиз бахш авуна. Лезги драмадин СтӀал Сулейманан тӀварунихъ галай театрада кьиле тухузвай артист яз кӀвалахзава. Агъахан Агъаханова вичин яратмишунин рекье пара тӀвар-ван авай режиссеррихъ галаз кӀвалахнава. Абурун арада ихьтин машгьур тӀварар ава: В.Айдаев, А.Гьажиназаров, Сервер Джетере, Ф. Р. Загьрабов, Мирзабек Мирзабеков, Э. В. Наврузбеков, Айдунбек Сайдумов. Адан сегьнедин кӀвалахдиз Дагъустандин Республикади лап еке къимет гана. Месэла, адаз культурадин работникрин профсоюздин обкомдин лайихлу ччар (1986), «Зегьметдин ветеран» медал (1989), ВТО (СТД) диплом (1975) гана. == Театрадин кӀвалахар == * Абдул — Алибек -«Севиль» (Джабарлы Дж); * Али -«Россиядин цуьк» (Къ. Меджидов); * Али — «Къари» (М.Шамхалов); * Арменяк — «Париждай тир езне» (А.Папаян); * Аслан — «Деревенщина» (М.Ибрагимов); * Визирь — «Чинчрака»(Г.Нахуццришвили); * Джимпи — «Фасине» (К.Буачидзе); * Дивана — «Варз мичӀи хьайи йифиз»(М.Карим); * Замум — «Дагълари эверзава» (Б.Багъишев); * Къадим — «Ашукь Саид»(Хрюгви ТӀ. ва Къ. Меджидов); * Кудимов — «ЧӀехи хва» (А.Вампилов); * Лафленс -«МутӀлакь» (Мольер); * Миллер — «Коварство и любовь» (Шиллер); * Эдмонд — «Король Лир» (Шекспир) ва гзаф масабур. Адалай гъейри, Агъаханов «Къанундин тӀвардал» (1968), «Севиль» (1970), «Живедин мехъер» (1980) ва «Кьуьзуь шейхдин тупӀал» (1980) лугьудай кинойра ролар къугъвана. == Эдебият == == Баянар == == ЭлячӀунар == Категория:Дагъустандин лайихлу артистар Категория:Лезги театрдин артистар Категория:Лезги артистар Категория:Азербайжандин гьукуматдин медениятдин ва яратмишунин университет акьалтӀарнавайбур